ສະຕີ ອາຍຸແກ່ ທີ່ສຸດໃນໂລກ ເສຍຊີວິດແລ້ວ ຮວມອາຍຸໄດ້ 116 ປີ
ແມ່ຕູ້ Besse Cooper ​ແມ່ນຜູ້​ນຶ່ງ​​ໃນ​ຈຳນວນທີ່​ຖືກ​ຮັບ​ຮູ້​ຈາກ Guiness World Record ທີ່​ມີ​ອາຍຸ​ຍືນ​ທີ່​ສຸດ 116 ປີ ໄດ້ເສຍຊີວິດແລ້ວ.
ສະຕີ ທີ່ຖືກຈັດວ່າ ເປັນຄົນທີ່ມີອາຍຸແກ່ທີ່ສຸດໃນໂລກ ໄດ້ເສຍຊີ ວິດແລ້ວ ຮວມອາຍຸໄດ້ 116 ປີ ແມ່ຕູ້ Besse Cooper ແມ່ນຜູ້ນຶ່ງໃນຈຳນວນບໍ່ເທົ່າໃດຄົນ ທີ່ ຖືກຮັບຮູ້ຈາກ Guiness World Record ທີ່ມີອາຍຸຍືນທີ່ສຸດ ແມ່ຕູ້ໄດ້ເສຍຊີ ວິດໃນວັນອັງຄານວານນີ້ ປະມານ 70 ກິໂລແມັດ ຫ່າງຈາກ Atlanta ໃນລັດ Georgia ລູກຊາຍຂອງແມ່ຕູ້ ທ່ານ Sidney Cooper ກ່າວວ່າ ລາວໄດ້ ເອົາບັ້ງ oxygene ເຂົ້າໄປໄວ້ໃນຫ້ອງຂອງແມ່ຕູ້ ຫລັງຈາກທີ່ ແມ່ຕູ້ເລີ້ມມີບັນຫາຫາຍໃຈ ທ່ານກ່າວວ່າ ແມ່ຕູ້ໄດ້ເສຍຊີວິດ ໄປ “ຢ່າງສະງົບ” ໃນຕອນ ສວຍຂອງວັນອັງຄານ ແມ່ຕູ້ Cooper ໄດ້ຖືກປະກາດວ່າ ເປັນຄົນທີ່ມີອາຍຸຍືນທີ່ສຸດໃນໂລກ ໃນເດືອນມັງກອນ ແຕ່ໄດ້ຖືກປົດຈາກຕໍາແໜ່ງໃນເດືອນພຶດສະພາ ເມື່ອຊາບວ່າມີແມ່ຕູ້ ຄົນບຣາຊີລຄົນນຶ່ງມີອາຍຸແກ່ກວ່າ 48 ມື້ ບັນທຶກຂອງ Guiness World Records ໄດ້ມອບຕໍາແໜ່ງ ຄືນໃຫ້ແກ່ແມ່ຕູ້ Cooper ອີກ ໃນເວລາແມ່ຕູ້ຄົນບຣາຊີລ ໄດ້ເສຍຊີວິດ ໃນວັນທີ 21 ເດືອນມິຖຸນາ ແມ່ຕູ້ Cooper ເປັນອະດີດນາຍຄູ ຜູ້ມີຊີວິດຢູ່ຂ້າມສາມສັດຕະວັດ ແມ່ຕູ້ມີລູກທີ່ຍັງມີຊີວິດຢູ່ສີ່ຄົນ